DECRETO 66/2002, do 28 de febreiro, polo que se crea a Facultade de Ciencias Xurídicas e do Traballo no Campus de Vigo da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/03/2002

Polo Decreto 274/1991, do 30 de xullo (DOG do 13 de agosto), creouse a Escola Universitaria de Graduado Social do Campus de Vigo como centro adscrito á Universidade de Vigo, por transformación do Seminario de Estudios Sociais de Vigo, e autorizouse a implantación dos estudios conducentes á obtención do título de diplomado en graduado social.
Posteriormente, polo Decreto 216/1999, do 15 de xullo (DOG do 26 de xullo), autorizouse o cambio de denominación da Escola Universitaria de Graduado Social do Campus de Vigo (adscrita), polo de Escola Universitaria de Relacións Laborais, albergando os estudios xa autorizados e ratificados polo Decreto 247/1992, do 30 de xullo (DOG do 17 de agosto), conducentes ó título de diplomado en relacións laborais.
Pola súa banda, o Decreto 192/1993, de 29 de xullo (DOG do 17 de agosto) autorizou a implantación da licenciatura en dereito no Campus de Vigo como sección delegada da Facultade de Dereito do Campus de Ourense, creada polo Decreto 416/1990, do 31 de xullo (DOG do 10 de agosto).
Con este decreto créase a Facultade de Ciencias Xurídicas e do Traballo no Campus de Vigo, solicitada por esa universidade, ó tempo que se integran nela as titulacións de licenciatura en dereito e de diplomatura en relacións laborais, unha vez que ten cumpridos tódolos requisitos previos ó acto formal da autorización por parte da Xunta de Galicia.
De conformidade coa Lei orgánica 6/2001, do 21 de decembro, de Universidades, a Lei 11/1989, do 20 de xullo, de ordenación do sistema universitario de Galicia, a Lei 5/1987, do 27 de maio, do Consello Social da Universidade e do Consello Universitario
de Galicia, o Real decreto 557/1991, do 12 de abril, sobre creación e recoñecemento de universidades e centros universitarios, e co Decreto 259/1994, do 29 de xullo, polo que se establece o procedemento para creación e recoñecemento de universidades, centros universitarios e autorización de estudios na Comunidade Autónoma de Galicia; en virtude das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro; a instancia do Consello Social da Universidade de Vigo, vistos os informes do Consello Universitario de Galicia, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteoito de febreiro de dous mil dous,
DISPOÑO:
Artigo 1º
1. Créase a Facultade de Ciencias Xurídicas e do Traballo no Campus de Vigo da Universidade de Vigo.
2. Esta facultade créase pola transformación da Sección Delegada da Facultade de Dereito e a integración da titulación de relacións laborais, co que se suprime a Escola Universitaria de Relacións Laborais.
3. Nesta facultade impartiranse os estudios conducentes á licenciatura en dereito e á diplomatura en relacións laborais.
Artigo 2º
No momento da integración, o profesorado da actual Escola Universitaria de Relacións Laborais, que se recolle no anexo I, pasará a prestar servicios na Universidade de Vigo nas categorías legais que proceda e integrarase nos correspondentes departamentos universitarios, sen prexuízo, se é o caso, do cumprimento do establecido na normativa de incompatibilidades.
Disposicións derradeiras
Primeira.-A Universidade de Vigo, de acordo cos principios e coas normas de autonomía universitaria e respectando a lexislación vixente, adoptará as disposicións necesarias para o cumprimento deste decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinteoito de febreiro de dosu mil dous.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ANEXO
Persoal docente.
DNI
Apelidos e nome
Área de coñecemento
Dedicación
45068406-K
Adellac Pascual, Carmen
Dereito do traballo e S.S.
T. parcial
35974501-V
Bouso Cedrón, Pedro
Economía aplicada
T. completo
36094634-K
Domínguez Rubira, Mª Carmen
Psicoloxía social
T. parcial
02167030-Q
Gamero López-Peláez, F. Javier
Dereito do traballo e S.S.
T. parcial
36025303-N
García Rodríguez, Fátima
Socioloxía
T. completo
36075694-X
Garza Castro, Ramón
Organización de empresas
T. parcial
36043596-C
Mariño de Andrés, Ángel
Dereito civil
T. completo
36029883-S
Meijide Rico, Belén
Filoloxía inglesa
T. parcial
36089803-C
Orge Míguez, José Carlos
Economía financeira E.C.
T. completo
77253460-W
Prat Viñas, María Teresa
Psicoloxía social
T. parcial
36113338-A
Ripoll Delebourse, Virginia
Filoloxía francesa
T. parcial
33794618-M
Seoane Prieto, Mª Ángeles
Dereito do traballo e S.S.
T. parcial
33238202-M
Trigo Gómez, Pilar
Estatística e I.O.
T. completo
Persoal non docente.
DNI
Apelidos e nome
Categoría profesional
Grupo
35975511-S
Longa Martínez, Mª Isabel
Directora biblioteca
II
36070096-R
Otero Lamas, Carmen Rosa
Xefa de negociado
III
36029175-C
Prieto Tobio, Joaquín
Subxefe de negociado
IV
36111670-Z
Viña Martínez, Susana
Oficial de primeira
IV
36076546-B
González Pablos, Alfonso
Oficial de segunda
IV
36074149-Y
Rodríguez Feijoo, Mª Amadora
Auxiliar administrativa
IV
36134584-C
Estévez Orge, Marcos
Auxiliar de biblioteca
IV
36109298-B
Vázquez Escudero, A. José
Ordenanza
V